**Józsefváros Palotanegyed**

**Pollack Mihály tér – Bródy Sándor utca - Gutenberg tér**

városépítészeti és építészeti

hallgatói ötletpályázat

tervpályázati kiírás

és

tervezési program

2013.május

|  |  |  |  |  |
| --- | --- | --- | --- | --- |
| Cimer_VIIIker_1 |  |  |  | **M:\PROJEKTEK\EUB 2\Fővárosi városrehab pályázat\logó.jpg** |

1. Tervpályázat kiírása
2. A tervpályázat kiírója
3. A tervpályázat tárgya
4. A tervpályázat célja
5. A tervpályázat jellege, formája
6. A tervpályázaton való részvétel feltételei
7. A tervpályázatból való kizárás
8. A tervpályázat ütemezése
9. A tervpályázati dokumentáció és mellékleteinek beszerzésének módja
10. Regisztráció és kiírással kapcsolatos kérdések, az ezekre adott válaszok és a pályázati dokumentáció véglegesítése
11. A pályaművek benyújtása
12. A zsűri összetétele
13. A zsűri munkája
14. A pályaművek díjazása
15. A tervpályázat eredményhirdetése és nyilvános ismertetése
16. A pályaművek és a tervpályázati eredmények felhasználása
17. A tervpályázat értékelési szempontjai
18. A tervezési program
19. A tervezési feladata
20. A tervezési terület lehatárolása
21. A pályázat jogszabályi háttere
22. A tervezési területre vonatkozó szabályozási előírások bemutatása
23. A tervezési terület tulajdonviszonyai
24. Közlekedés, megközelíthetőség
25. Bírálati szempontok
26. **Tervpályázat kiírása**
27. **A tervpályázat kiírója**

Budapest Józsefváros VIII. Kerületi Önkormányzat (1082 Budapest, Baross utca 63-67.), Civilek a Palotanegyedért Egyesület (1088 Budapest, Lőrinc pap tér 3. III. em. 9.) és a Városépítészetért Alapítvány (1093 Budapest, Lónyay u. 7. I. em. 28.)

1. **A tervpályázat tárgya**

Jelen hallgatói ötletpályázat tárgyát Budapest VIII. kerület Józsefváros Palotanegyedének szívében található két köztér - a Pollack Mihály tér és a Gutenberg tér - és az azokat összekötő útszakasz, a Bródy Sándor utca közterületi megújítása képezi.

1. **A tervpályázat célja**

A tervpályázat célja egy olyan mintaprojekten keresztül megfogalmazni a Palotanegyed közterületminőségi és arculati irányelveit, amelyek hozzásegítik a Negyedet a fenntartható városrész kialakulásához, környezeti, társadalmi és gazdasági értelemben.

A Palotanegyedben az elmúlt években számos városfejlesztési projekt zajlott, amelyek keretében közterületek újultak meg - köztük a tervezés tárgyát képező két tér is-, ám a fizikai rehabilitációt követően a fejlesztések társadalmi és gazdasági többlethozadéka hosszútávon elmaradt. Jelen pályázat keretében a Kiírók elsősorban olyan innovatív, funkcionális, ugyanakkor realizálható megoldásokat tartalmazó terveket/víziókat várnak, amelyekben a pályázók városépítészeti, építészeti, formatervezési eszközökkel a közterületek élettel való megtöltésére tesznek javaslatot.

A tervpályázat nem titkolt célja egyben az Európa Belvárosa Program második ütemének és a Fővárosi Önkormányzat által meghirdetett TÉR\_KÖZ pályázati programjának a megalapozása, a tervpályázat eredményének a városrehabilitációs programokban való felhasználása.

1. **A tervpályázat jellege**

Hallgatói ötletpályázat.

1. **A tervpályázat formája**

Titkos.

1. **A tervpályázaton való részvétel feltételei**

A pályázaton hallgatók és 2013. évben diplomázott frissdiplomások vehetnek részt az alábbiakban foglaltak szerint:

A tervpályázat résztvevője – pályázó – (azaz a pályamű szerzője) az alábbi felsőfokú oktatási intézmények hallgatója/2013.évben diplomázott volt hallgatója lehet:

- Budapesti Corvinus Egyetem, Tájépítészeti Kar

1118 Budapest, Villányi út 29-43.

- Budapesti Műszaki és Gazdaságtudományi Egyetem, Építészmérnöki Kar

1111 Budapest, Gellért rakpart 3.

- Debreceni Egyetem, Műszaki Főiskolai Kar, Építészmérnöki Szak

4028 Debrecen, Ótemető u. 2-4.

- Moholy-Nagy Művészeti Egyetem, Építész Tanszék

1121 Budapest, Zugligeti út 9-25.

- Nyugat-Magyarországi Egyetem, Faipari Mérnöki Kar, Építéstani Tanszék

9400 Sopron, Bajcsy-Zsilinszky u. 4.

- Pécsi Tudományegyetem, Pollack Mihály Műszaki Kar, Építész Szakmai Intézet,

7633 Pécs, Szántó Kovács János u. 1/b.

- Szent István Egyetem, Ybl Miklós Építéstudományi Kar

1146 Budapest, Thököly út 74.

- Széchenyi István Egyetem, Műszaki Tudományi Kar, Építészmérnöki Szak

9025 Győr, Egyetem tér 1.

A hallgatók az egyetemek között szabadon társulhatnak. Egy hallgató csak egy pályamű elkészítésében vehet részt.

1. **A tervpályázatból való kizárás**

A zsűri a tervpályázatból a tervcsomag megtekintése nélkül kizárja a beadási határidő után érkezett pályázatot; és kizárja a titkosságot sértő pályázatot. Kizárhatja a pályázati kiírásban meghatározott kötelező tartalmi követelményeket nem teljesítő pályamunkát; illetve a formai követelményeket nem teljesítő, vagy hiányos pályaműveket.

1. **A tervpályázat ütemezése**

A tervpályázat meghirdetése: 2013. május 28.

Helyszíni szemle: bejárást a kiírók nem szerveznek, a területet egyéni megtekintéssel lehet megismerni.

Kérdések beküldésének határideje: 2013. június 14.

a kérdéseket a [**tervpalyazat@varosepiteszet.hu**](mailto:tervpalyazat@urb.bme.hu)címen lehet feltenni.

Kérdésekre adott válaszok határideje: 2013. június 21.

Pályaművek feltöltésének és a boríték

feladásának határideje: 2013. július 19. 24:00 óra

Pályázat eredményének kihirdetése: 2013. augusztus 2. 14:00 H13

( 1085 Budapest, Horánszky utca 13.)

Az ünnepélyes díjátadás helyéről és pontos időpontjáról a résztvevők értesítést kapnak.

1. **A tervpályázati dokumentáció és mellékleteinek beszerzésének módja**

A Tervpályázati kiírás és annak mellékletei letölthetőek a Városépítészetért Alapítvány honlapjáról: **www.varosepiteszet.hu/tervpalyazat**

1. **Regisztrációval és a kiírással kapcsolatos kérdések, az ezekre adott válaszok és a pályázati dokumentáció véglegesítése**

**A pályázaton részt venni szándékozó hallgatóknak, tervező csoportokként regisztráltatniuk kell magukat a tervpalyazat@varosepiteszet.hu címre küldött e-mailben.**

**A regisztrációhoz a következő adatokat kell megküldeni, minden csapattagról: név, lakcím, e-mail cím, NEPTUN kód, telefonszám.**

**A pályázaton való részvétel feltétele a regisztráció, a pályázóknak a kérdéseiket is erre az email címre kell megküldeniük, és erről az email címről kapnak válaszokat a feltett kérdéseikre, értesítést a pályázat menetéről, és itt kapják meg a zárójelentést is Kiírótól. A Kiíró a regisztrációt e-mailen visszaigazolja.**

**A Kiíró legfeljebb a kérdések megválaszolásának időpontjáig a dokumentációt módosíthatja, kiegészítheti, illetve a tervpályázat lebonyolításától visszaléphet.**

1. **A pályaművek benyújtása**

A pályaműveket **kizárólag digitálisan** lehet és kell benyújtani. A 3.1. számú melléklet szerint címzett - a pályázók adatait tartalmazó - borítékot postai úton kell beküldeni, a beküldési határidő megegyezik az elektronikus beküldés határidejével.

A pályaművek beadásának menete a következő:

**a.) A pályaműveket 2013. július 19. 24:00 óráig kell elküldeni a tervpalyazat@varosepiteszet.hu email címre - a formai előírásokat betartó - PDF formátumban. A terveket a http://www.toldacuccot.hu, vagy más, a titkosságot biztosító óriásfájl, fájlküldő szolgáltatással kell elküldeni úgy, hogy ott a feladó e-mailjének a tervpalyazat@varosepiteszet.hu címet kell megjelölni.**

**b.) A beadási határidő után a pályázat titkára minden regisztráltnak elküldi a beérkezett tervpályázatok kódjainak listáját.**

**c.) A pályázók adatait tartalmazó borítékokat a tervek elbírálása után, a zsűri bontja ki.**

1. **Formai előírások**

Minden pályázónak min. 3, max. 4 db A2-es méretű tervlapot kell beadnia digitálisan, 300 dpi felbontású pdf. formátumban elmentve, kiegészítve 1-5 oldalas műleírással pdf. formátumban. Az összes fájlméret nem haladhatja meg a 60 MB-ot.

Beadandó tervek:

* Palotanegyed helyszínrajza (M=1:5000),
* tervezési terület helyszínrajza (M=1:1000), a tervezett funkció sémával, illetve nagyobb kitekintés esetén az M=1:5000-es helyszínrajzon,
* térépítészeti terv (M=1:500) a környezet tervezett kialakításával a javaslat megértéséhez szükséges metszetekkel, részletrajzokkal, a megértéshez szükséges méretarányban
* a javaslat megértéséhez szükséges látványtervek és egyéb magyarázó ábrák

Műszaki leírás:

* Mutassa be a közterületalakítás koncepcióját, annak legfontosabb elemeit, illetve minden olyan megoldást, ami a tervekről nem olvasható le, de a koncepció részét képezi.
* Ha a beadott pályaterv a szerző szabadalmi oltalom vagy szabadalmi bejelentés alatt álló műszaki megoldását tartalmazza, úgy erről – a megoldás tartalmának megnevezése nélkül – a műleírás elején kell a szerzőnek nyilatkoznia.
* Ha a pályázó a díjazásban nem részesült tervének nyilvános bemutatását nem engedélyezi, úgy erről a műleírás végén, külön oldalon kell nyilatkozatot tennie.

1. **A zsűri összetétele**

A tervpályázati zsűri elnöke:

**Pálfy Sándor DLA** a BME Építészmérnöki Kar Urbanisztika Tanszékének egyetemi tanára

A tervpályázati zsűri társelnöke:

**Szilágyi Demeter** a Józsefvárosi Önkormányzat képviselője

A tervpályázati zsűri tagjai:

**Balogh Péter István PhD.,** a BCE Tájépítészeti Kar Kert- és Szabadtértervezési Tanszékének egyetemi docense

**Czigány Tamás DLA** a Széchenyi István Egyetem Épülettervezési Tanszékének tanszékvezetője,

**Csomay Zsófia** a Moholy-Nagy Művészeti Egyetem Építészeti Intézetének oktatója,

**Fernezelyi Gergely Sándor DLA** a Józsefvárosi Önkormányzat főépítésze,

**Perényi László** a Civilek a Palotanegyedért Egyesület elnöke

Szakmai titkár:

Fenes Tamás építész a BME Építészmérnöki Kar Urbanisztika Tanszékének oktatója

1. **A zsűri munkája**
2. A szakmai zsűri a vonatkozó jogszabályok, valamint a MÉK Tervpályázati Szabályzata szellemében, a zsűri elnöke által előterjesztett és a tagok által jóváhagyott munkaterv szerint végzi munkáját.
3. A szakmai zsűri a szakmai titkár által összeállított pontozólap segítségével, az elért pontok összesítése alapján hozza meg döntését. Azonos pontszámot elért pályaművek esetén a döntést többségi szavazással hozza meg, munkájáról a szakmai titkár - folyamatos jegyzőkönyvet vezet/ emlékeztetőt készít.
4. A szakmai zsűri a hibás koncepciójú, vagy a gyenge köztérépítészeti minőségű pályázatokat zárójelentésében részletes bírálatban nem részesíti.
5. A szakmai zsűri munkája nem nyilvános.
6. A szakmai zsűri a pályázattal kapcsolatos összegző megállapításait zárójelentésben teszi közzé, amelyben részletesen értékeli a díjazott pályaműveket.
7. A szakmai zsűri döntése végleges, a döntés ellen fellebbezni nem lehet.
8. **A pályaművek díjazása**
9. A pályaművek díjazására összesen bruttó 900.000,- Ft áll rendelkezésre, melyet a Városépítészetért Alapítvány fizet ki a szakmai zsűri döntése alapján.
10. A díj legnagyobb összege: 300.000,- Ft
11. A díj legkisebb összege: 50.000,- Ft
12. A szakmai zsűri a beérkezett pályázatok egymáshoz viszonyított értéke alapján a fenti értékhatárok figyelembevételével határozza meg a díjak összegét.
13. A kifizetés menete: a **pályázati díjakat a díjazott művek szerzőinek a kiíró - hiánytalanul kitöltött adatlap (3.2 melléklet) és nyilatkozat (3.3 melléklet) esetén - legkésőbb a díjátadó ünnepséget követő 15 banki napon belül átutalja.**
14. A szakmai zsűri megfelelő színvonalú pályamű beérkezése esetén a teljes rendelkezésre álló összeget kiadja.
15. A szakmai zsűri eredménytelennek minősíti a pályázatot, ha egyetlen pályaművet sem talál díjazásra alkalmasnak, és csökkentheti a díjazásra fordított összeget, ha a tervpályázatot a hasznosíthatóság, vagy az építészeti minőség szempontjából csökkent értékűnek minősíti.
16. **A tervpályázat eredményhirdetése és nyilvános ismertetése**
17. A szakmai zsűri döntése alapján a Kiírók 2013. augusztus 2. 14:00-kor ünnepélyes díjátadó keretében kihirdeti a pályázat eredményét. A pályázati díjakat a díjazott művek szerzőinek legkésőbb a díjátadó ünnepséget követő 15 banki napon belül átutalja.
18. A pályázat eredményhirdetése nyilvános.
19. A pályázat zárójelentését a Kiírók közzéteszik a [www.jozsefvaros.hu](http://www.jozsefvaros.hu), <http://palotanegyedert.blogspot.hu/> és a www.epiteszforum.hu honlapokon.
20. Kiírók a beérkezett pályamunkákat nyilvánosan bemutatják. A bemutatás időpontjáról és helyéről a www.jozsefvaros.hu honlapon adnak tájékoztatást.
21. A pályázó a pályaterv műleírásának végén közölt nyilatkozatában a terv bemutatását megtilthatja.
22. A pályamű azonosítása

**A tervlapokon, azok beazonosítására, kizárólag egy 6 betűből álló kódot kell feltüntetni:**

**A tervlapokon, ill. a pályázók adatait tartalmazó külön lezárt borítékon csak az azonosító kód szerepelhet. A 6 jegyű kódot minden csapat önmaga választja. Mind a 6 jegy lehet betű, illetve szám. Javasolt, de nem kötelező véletlen-szám generátort használata, pl; www.random.org.**

1. **A pályaművek és a tervpályázati eredmények felhasználása**

A díjazásban részesült pályamunkák a Kiírók tulajdonába kerülnek, akik a pályamunkákat egy későbbi esetleges megvalósulást előkészítő tervezési program véglegesítésére, illetve szakmai- és reklámcélra bármely módon és bármely reklámhordozón (beleértve írott és elektronikus médiát, internetet, BTL-t), időre-, mértékre-, földrajzi területre nézve korlátozás nélkül, további ellenszolgáltatás nélkül felhasználhatják, azokat többszörözhetik, terjeszthetik, nyilvánosságra hozhatják.

1. **A tervezési program**
2. **A tervezési feladat**

A tervezési helyszín a Palotanegyed két meghatározó jelentőségű köztere, a Pollack Mihály tér valamint Gutenberg tér és az azokat összekötő közút, vagyis a Bródy Sándor utca.

A Palotanegyedben nemrég zárult le az Európa Belvárosa (<http://www.europabelvarosa.hu/>) komplex városrehabilitációs program első üteme (EUB I), jelenleg az EUB második üteme (EUB II) zajlik. Számos „soft” jellegű, nem beruházási célú projekt, mint a tematikus piacok, illetve séták teljesen megszűntek a program lezárulását követően. A Negyedben a városrehabilitációs programok korábban nem létező új funkciók erősödését segítették elő, amelyek olyan mértékben meghatározóvá váltak, hogy mára már a lakosokkal néhol konfliktushelyzetet eredményeztek. A Krúdy utcai vendéglátóhelyek egy vitathatatlanul kellemes hangulatú közteret teremtettek, azonban már kedvezőtlen mértékben túlterjeszkedtek hatáskörükön. A tervezés során kiemelten kezelendő a fenntartható gazdasági-társadalmi-környezeti fejlesztés és a helyi lakosok jogos igényei közötti harmónia megőrzése. A Kiírók olyan innovatív válaszokat várnak, amelyek képesek kezelni azt a konfliktust, amely a nagypolgári miliő (és a hozzá tartozó idősebb korosztály), valamint az egyre erősödő diák – vigalmi negyed funkcióinak, nem éppen konfliktusmentes „találkozása” révén jött létre.

Pollack Mihály tér:

A Palotanegyed, régi nevén Mágnásfertály szíve a Nemzeti Múzeum és a mögötte félkörívben elhelyezkedő egy-két utcányi terület. A Nemzeti Múzeum megépülését követően felértékelődtek a szomszédos területek, és számos magyar arisztokrata család építette itt fel palotáját, elsők között Festetics György a Pollack Mihály téren. A tervezéssel Ybl Miklóst bízta meg, aki a tér másik sarkában a Károlyi-palotát és az azzal szemközt álló Dégenfeld-Schomburg-palotát is megtervezhette. Ez meghatározó elemévé vált a környék városképének. A tér közepén nem sokkal később épült meg az Esterházy-palota, amelyben ma a Magyar Rádió Márványterme működik. A történelem viharában megkopott ezen tömb régi fénye, amelynek sorsa összefonódni látszik a tér sorsával. A tér rehabilitációjára korábban tett próbálkozások nem hoztak sikert. Jelenleg a magas-zenei kultúra geniusa hatja át a teret a Rádió, a Kossuth-klub és az Olasz Kulturintézet hármasa által, azonban a közterületen ez nem ölt formát. A tér jelenleg méltatlan állapotban vegetál, olyan környezeti erőforrások szomszédságában, mint a fent említett paloták, a Múzeumkert, valamint a számos kultur- és oktatási intézmény. Kiíró olyan javaslatot vár, amelyben pályázó a Pollack Mihály teret - a környezetével kommunikáló, a jelen erőforrásaira épülő, azt tiszteletben tartó, (ki)használó- a városi életben kiemelkedő szereppel bíró városi színtérré formálja.

A tervezés során a Múzeumkert melléképülete, mint vendéglátó-kiszolgáló egység és a Múzeumkert, mint közpark és szabadtéri rendezvénytér a tervezés koncepciójába beépítésre javasolt, azonban sem a melléképület, sem a park nem a tervezés tárgya.

Gutenberg tér:

A Gutenberg tér szintén egy részben felújított köztér, amely mégsem formálódik egységbe. A funkcionális konfliktusok, a közlekedési csomópontok sokaságában elveszik, érvényesülni nem tud az egyébként fantasztikus miliőjű, jelentős belső értékkel bíró kis tér. A Kiírók olyan javaslatot várnak, amelyben életre kell maga a tér.

Bródy Sándor utca:


A két eltérő világú és problémájú teret a Palotanegyed egyik legjelentősebb közútja, a Bródy Sándor utca köti össze. A közút problematikája jellemző a Palotanegyedre: hosszú, homogén, szűk utcák, a parkolási problémák, a gyalogos-kerékpáros–intenzív gépjármű forgalom konfliktusa, az üzletek, a kiüresedett utcai tér, az elhanyagoltság kellemetlen térérzetet eredményez. A hosszú, szűk utcákban a gyors áramlás, a mielőbbi „elhagyás” jellemző, nincsenek „marasztaló” helyzetek, biztonsági zónák. A Kiírók olyan kreatív, innovatív javaslatokat várnak, amelyek az átközlekedés lehetősége és a parkolóhelyek megtartása mellett az utcák unalmassá fokozódott homogenitását megtörik, akciószerű vagy koncepcionális javaslatot tesznek, amely által egy vonzóbb közterület alakul ki.

1. **A tervezési terület lehatárolása**


A tervezési terület szűk határa a Pollack Mihály tér és Gutenberg tér, valamint az azokat összekötő Bródy Sándor utca a határoló térfalakig (ám azokkal összhangban), és az egyéb csatlakozó közterületek csomópontjáig. Tervjavaslat ezen területekre készítendő. Bővebben értelmezett tervezési terület a javaslatot alátámasztó, a terv koncepciójában meghatározó minden egyéb - a szűk tervezési területhez fizikailag vagy koncepcionálisan csatlakozó - közterület, melyek bevonásáról koncepcióséma készítendő. Minden kitekintő javaslat a pályázat elbírásánál pozitívan esik latba.

1. **A tervezési területre vonatkozó szabályozási előírások bemutatása**

A Fővárosi Szabályozási Keretterv alapján a Gutenberg tér Zöldterület keretövezetbe sorolt. A Bródy Sándor utca és a Pollack Mihály tér keretövezetbe nem sorolt közterület.




A védelmek és korlátozások tervlap alapján a Pollack Mihály tér a műemléki környezet része.




A Józsefváros Kerületi Építési Szabályzatáról szóló 66/2007. (XII.12.) önkormányzati rendelet a területre a következő előírásokat határozza meg:

A Bródy Sándor utca és a Pollack Mihály tér övezetbe nem sorolt közterületek, a Gutenberg tér Z-FK-VIII-1 (Fásított Köztér) övezetbe sorolt.



A Gutenberg tér tervezésekor a következő előírásokat kell figyelembe venni:

* elhelyezhető a közlekedéssel kapcsolatosan terepszint alatti építmény, illetve terepszint feletti várólétesítmény,
* közterületi pavilon,
* terepszint alatti nyilvános illemhely,
* vendéglátó épület,
* pihenést, testedzést és ismeretterjesztést szolgáló építmény,
* közhasználat elől elzárt terület nem létesíthető, nem keríthető le kerítéssel,
* a zöldfelület védelme érdekében gyepvédő rács és korlát elhelyezhető,
* a beépítés mértéke maximum 2%,
* a terepszint alatti beépítés maximum 2,5 %,
* zöldfelület minimum 50%,
* építménymagasság minimum 3,0 maximum 4,5 méter.



A Pollack Mihály tér és a Bródy Sándor utca tervezésekor a következő előírásokat kell figyelembe venni:

* A Pollack M. téren terepszint alatt beépíthető terület van kijelölve (piros sraffozott terület), amelyen:
  + - üzemanyagtöltő állomás nem helyezhető el,
    - az első pinceszinten gépjármű mosó elhelyezhető,
    - mélygarázs és a terület fenntartását szolgáló egyéb építmények elhelyezhetők a terepszint alatt,
* utcabútor, köztárgy, nyilvános WC a közterületen elhelyezhető,
* a Bródy Sándor utcában forgalomcsillapított, vegyes használatú közterület alakítható ki,
* közterületi pavilon létesítése virág-, és újságárusítás, valamint kulturális rendezvények céljából elhelyezhető, de nem zavarhatja a közterülettel határos épületek használatát,
* a pavilon alapterülete maximum 12 m² lehet, szélessége nem lehet nagyobb 3,0 méternél,
* pavilon csak akkor helyezhető el,
  + - ha a gyalogos-sáv szélessége minimum 3,0 méter,
    - a járda teljes szélessége minimum 5 méter,
    - a gyalogos sáv és a járda teljes szélességének aránya nagyobb, mint 0,7 méter,
* pavilon gyalogos utcában akkor helyezhető el, ha
  + - az utca és a járda kiemelt szegély nélkül kerül kialakításra
    - a gyalogos sáv szélessége legalább 5,0 méter
    - a gépkocsik mozgását nem akadályozza
* egy utcaszakaszon csak egyféle építészeti megjelenésű pavilon helyezhető el,
* ha több pavilon kerül egymás mellé, közt nem szabad kialakítani közöttük, de maximum 3 pavilon helyezhető el utcaszakaszonként – a pavilonsor teljes hossza nem lehet több 10,0 méternél,
* a pavilon tömör homlokzatfelületei nem haladhatják meg a teljes homlokzatfelület 1/3-át,
* vendéglátó terasz akkor helyezhető el, ha
  + - a gyalogos sáv szélessége legalább 1,5 méter,
    - a gyalogos sáv szélessége az árkád alatt is legalább 1,5 méter,
    - a 3 méternél szélesebb terasz esetén 1,5 méter szélességben körüljárható,
    - a terasz oldalai 1,0 méternél magasabb szerkezettel nem határolhatók le,
* utcai szemétgyűjtő, telefonfülke, árusító automata csak a közterület berendezési sávjában helyezhető el,
* kerékpártároló járdán csak akkor helyezhető el, ha a visszamaradó gyalogos felület legalább 1,5 méter széles,
* az önálló mélygarázs legnagyobb szintterületi mutatója maximum 10m²/m² lehet.

A szabályozási előírástól csak nagyon indokolt esetben lehet eltérni.

1. **A tervezési terület tulajdonviszonyai**

A tervezési terület önkormányzati tulajdonban áll.

1. **A tervpályázat értékelési szempontjai**

- a terület adottságaira és az ott élők igényeire épülő tervjavaslat,

- innovatív funkcionális megoldások tervezése,

- a meglévő épített környezethez illeszkedő, a kedvező adottságokat továbbfejlesztő, ökologikus szemléletű, gazdaságosan kialakítható és fenntartható, jól használható közterületi funkciók tervezése,

- a közúti gépjármű-, - gyalogos- és kerékpáros forgalom összehangolása, biztonságos kialakítása,

- a helyi gazdaság fejlesztésére pozitív hatással bíró funkciók tervezése.

1. **Címzésminta a borítékhoz**

|  |
| --- |
| Palotanegyed  hallgatói ötletpályázat  **(választott azonosító kód)**  **Budapest Józsefváros VIII. kerület**  **Józsefvárosi Önkormányzat**  **Polgármesteri Hivatal**  **Baross u. 63-67**  **Budapest**  **1082** |

1. **Adatlap a pályázók adatairól és a pályadíjak közötti megosztásáról (szüksége esetén sokszorosítható)**

|  |  |
| --- | --- |
| **Név** |  |
| Születési név |  |
| Anyja neve |  |
| Szül. helye és ideje |  |
| Lakcím |  |
| TAJ szám |  |
| Adóazonosító jele |  |
| Adószám |  |
| Felsőfokú oktatási intézmény neve |  |
| A pályadíjból való %-os részesedés |  |
| **Aláírás** |  |

|  |  |
| --- | --- |
| **Név** |  |
| Születési név |  |
| Anyja neve |  |
| Szül. helye és ideje |  |
| Lakcím |  |
| TAJ szám |  |
| Adóazonosító jele |  |
| Adószám |  |
| Felsőfokú oktatási intézmény neve |  |
| A pályadíjból való %-os részesedés |  |
| **Aláírás** |  |

1. **A pályázó(k) nyilatkozata a kiírási feltételek elfogadásáról**

Alulírott pályázó(k) aláírásával kijelenti(k), hogy a pályázatban írt feltételeket megismerte(k), ezeket változatlan tartalommal elfogadja(k). Amennyiben a kiírás bármely pontja, illetve kitétele érvénytelen rendelkezést tartalmazna, az nem teszi a pályázatot, illetve felek összes nyilatkozatát érvénytelenné. A felek ilyen esetben kötelesek az érvénytelen rendelkezést a kiírás szelleméhez legközelebb álló érvényes rendelkezéssel pótolni.

…………………………………. , 2013. ……………………………

(helység)

…………………………………

pályázó(k)